Par Limbažu novada pašvaldības Centrālās pārvaldes ierobežotas pieejamības informāciju

Pamatojoties uz Informācijas atklātības likuma 5. panta trešo daļu, 6., 7., 8. pantu, 9.panta trešo daļu, 11.panta ceturto daļu, 16. panta pirmo daļu, **ir noteikts** Limbažu novada pašvaldības Centrālās pārvaldes ierobežotas pieejamības informācijas statuss informācijai/dokumentiem, atbilstoši sarakstam.

Ierobežotas pieejamības informāciju atbilstoši informācijas pieprasījumā norādītajam pamatojumam un informācijas izmantošanas mērķim, izsniedz Limbažu novada pašvaldības izpilddirektors, Centrālās pārvaldes vadītājs vai atbilstoši savai kompetencei attiecīgās struktūrvienības vadītājs.

Ja **vispārpieejamās informācijas** (pašvaldības domes komiteju, komisiju dokumenti; gada pārskati; informācija par pašvaldības budžetu; informācija par pašvaldības amatpersonām, informācija par atvaļinājuma laiku un komandējumiem; iekšējos normatīvajos aktos un rīkojumos ietvertā informācija, kas skar pašvaldības funkciju un darba organizācijas jautājumus; publiskie līgumi; cita informācija, kurai ierobežotas informācijas statuss nav noteikts ar likumu vai ar pašvaldības izpilddirektora rīkojumu) pieprasījuma gadījumā **pieprasītā informācija ietver arī ierobežotas pieejamības informāciju**, Limbažu novada pašvaldības amatpersona izsniedz tikai to informācijas daļu, kas ir vispārpieejama, bet ierobežotas pieejamības informāciju izsniedz atbilstoši šī rīkojuma 2. punktā noteiktajam.

Ierobežotas pieejamības informāciju pieprasa rakstveidā, aizpildot noteikta parauga veidlapu.

Ja ierobežotas pieejamības informācijas pieprasījums nav noformulēts iespējami precīzi, Limbažu novada pašvaldības Centrālās pārvaldes amatpersona var neizsniegt pieprasīto informāciju, lūdzot iesniedzēju precizēt pieprasījumu.

1.pielikums - Limbažu novada pašvaldības Centrālās pārvaldes ierobežotas pieejamības informācijas saraksts

2.pielikums – veidlapa – Pieprasījums Par ierobežotas pieejamības informācijas izsniegšanu